गढ़मुक्तेश्वर, भारत के उत्तर प्रदेश राज्य के हापुड़ जिले के पास स्थित है आैर इसे गढ़वाल राजाओं ने बसाया था। कहते हैं कि गंगा नदी के किनारे बसा यह शहर गढ़वाल राजाओं की राजधानी था। बाद में इसपर पृथ्वीराज चौहान का अधिकार हो गया था। गढ़ मुक्तेश्वर मेरठ से 42 किलोमीटर दूर स्थित है और गंगा नदी के दाहिने किनारे पर बसा है। हालाकि आधुनिक विकास की दृष्टि से देखा जाए तो गढ़ मुक्तेश्वर सबसे पिछड़ी तहसील मानी जाती है, किन्तु सांस्कृतिक दृष्टि से ये अत्यंत महत्त्वपूर्ण है। यहां सावन के महीने में शिव भक्तों का तांता लगा रहता है आैर कार्तिक पूर्णिमा के अवसर गंगा स्नान में विशाल मेला लगता है।